ΓΡΑΠΤΗ ΕΡΩΤΗΣΗ E-1898/01

υποβολή: Caroline Jackson (PPE-DE) προς την Επιτροπή

(28 Ιουνίου 2001)

Θέμα: Ιχθυάλευρα και ιχθυέλαια

Λαμβάνονταςπόψη τις διαβεβαιώσεις που περιείχε το Λευκό Βιβλίο πουποσχόταν την παροχή ουσιαστικής και ακριβούς πληροφόρησης των ευρωπαίων καταναλωτών, καθώς και την ανάγκη που επεσήμανε ο Επίτροπος Byrne να αποκαταστήσει η Ευρωπαϊκή Ένωση την εμπιστοσύνη του κοινού στα είδη διατροφής, την επιστήμη, τον νόμο και τους ελέγχους,

1. θα μπορούσε η Επιτροπή να δηλώσει κατά πόσον η προσωρινή απαγόρευση της χρήσης ιχθυαλεύρων στη διατροφή των μηρυκαστικών βασίζεται σε στοιχεία που συνδέουν την παρουσία στα ιχθυάλευρα της πρωτεΐνης πρίον που θεωρείταιπεύθυνη για τη μεταδοτική σπογγώδη εγκεφαλοπάθεια και που, κατά συνέπεια, ενδέχεται να προξενήσει στα μηρυκαστικά ΣΕΒ·

2. αν όχι, που εδράζεται η προσωρινή απαγόρευση·

3. διαθέτει η Υπηρεσία Τροφίμων και Κτηνιατρικής Επιθεώρησης ή άλλες κτηνιατρικέςπηρεσίες της ΕΕ στοιχεία που να αποδεικνύουν ότι τα ιχθυάλευρα είναι πιο μολυσμένα με κρέας θηλαστικών και οστεάλευρα (MMBM) σε σχέση με άλλα συστατικά ζωοτροφών·

4. μήπως η Υπηρεσία Τροφίμων και Κτηνιατρικού Ελέγχου στο Δουβλίνο και/ή οι κτηνιατρικέςπηρεσίες των κρατών μελών διαθέτουν στοιχεία που να τεκμηριώνουν αποδεδειγμένα ότι τα ιχθυάλευρα είναι πιο μολυσμένα με κρέας θηλαστικών και οστεάλευρα σε σχέση με άλλα συστατικά ζωοτροφών·

Απάντηση του κ. Byrne εξ ονόματος της Επιτροπής

(18 Σεπτεμβρίου 2001)

1. Η απόφαση 2000/766/ΕΚ του Συμβουλίου, της 4ης Δεκεμβρίου 2000, περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(1) απαγορεύει τη χρησιμοποίηση ιχθυαλεύρων ως συστατικού στη διατροφή των μηρυκαστικών. Η απαγόρευση

αυτή των ιχθυαλεύρων επιβλήθηκε ως μέτρο προληπτικής διαχείρισης, ενόσω εκκρεμεί η εκ νέου αξιολόγηση της εφαρμογής των κοινοτικών κανόνων στα κράτη μέλη. Μέχρι σήμερα κανένα επιστημονικό στοιχείο δεν συνδέει τη σπογγώδη εγκεφαλοπάθεια των βοοειδών (ΣΕΒ) με τα ιχθυάλευρα.

2. Η απαγόρευση, πουποστηρίζεται σθεναρά από τα κράτη μέλη, βασίστηκε εν μέρει σε επιθεωρήσεις του Γραφείου Τροφίμων και Κτηνιατρικών Θεμάτων (ΓΤΚΘ) που εντόπισαν συστηματική μη εφαρμογή των κανόνων για τη διατροφή των ζώων σε αρκετά κράτη μέλη. Ακολουθεί, επίσης, τις συμβουλές της Επιστημονικής Συντονιστικής Επιτροπής η οποία συνιστά ότι, σε περίπτωση που δεν μπορεί να αποφευχθεί η διασταυρούμενη μόλυνση μεταξύ κρεατοστεάλευρων θηλαστικών (ΚΘ) και άλλων ουσιών διατροφής των ζώων, πρέπει να λαμβάνονται μέτρα για την προστασία τηςγείας του κοινού και των ζώων. Σχετικά θα πρέπει ναπενθυμιστεί ότι, όταν εγκρίθηκε η απόφαση αυτή, είχε τονιστεί ότι πρέπει να ληφθούν τα αυστηρότερα δυνατά μέτρα προκειμένου να αποφευχθεί η διασταυρούμενη μόλυνση. Η Επιτροπή πάντως έχει αναλάβει το έργο της αναθεώρησης της απόφασηςπό το φως της προόδου στην ενίσχυση των ελέγχων και κυρίως της ανάπτυξης πιο αξιόπιστων τεστ για την παρουσία ΚΘ στα ιχθυάλευρα. Η ισχύουσα νομοθεσία δεν επιβάλλει μια απόλυτη απαγόρευση, καθώς προβλέπεται μια παρέκκλιση σύμφωνα με την οποία επιτρέπεται η χρησιμοποίηση ιχθυαλεύρων για τη διατροφή ζώων άλλων από τα μηρυκαστικά εφόσον λαμβάνονται ορισμένα μέτρα ελέγχου.

3. Το ΓΤΚΘ δεν διαθέτει ειδικές πληροφορίες ως προς το αν τα ιχθυάλευρα είναι ή δεν είναι περισσότερο μολυσμένα με ΚΘ από άλλαλικά που χρησιμοποιούνται για τη διατροφή των ζώων. Το θέμα αυτό δεν εξετάστηκε από καμία αποστολή του ΓΤΚΘ στον εν λόγω τομέα. Οι αποστολές του ΓΤΚΘ εστιάζονταν στην αξιολόγηση της εφαρμογής από τις οικείες αρχές των απαιτήσεων και των προϋποθέσεων που ορίζει η απόφαση 2001/9/ΕΚ της Επιτροπής της 29ης Δεκεμβρίου 2000 σχετικά με τα μέτρα ελέγχου που απαιτούνται για την εφαρμογή της απόφασης 2000/766/ΕΚ του Συμβουλίου(2).

4. Το ΓΤΚΘ δεν διαθέτει ειδικές πληροφορίες για το θέμα αυτό.

5. Σε ό,τι αφορά την ενημέρωση και την εμπιστοσύνη των καταναλωτών, δενπήρξαν αρνητικές αντιδράσεις ως προς την απόφαση εκ μέρους των καταναλωτών ή των οργανώσεων που τους εκπροσωπούν. Αντιθέτως, οι καταναλωτές καθίστανται ολοένα και πιό θετικά διατεθειμένοι ως προς τη μη χρησιμοποίηση πρωτεϊνών ζωικής προέλευσης στη διατροφή των μηρυκαστικών επειδή οι πρωτεϊνες αυτές δεν αποτελούν μέρος της φυσιολογικής τους διατροφής.

(1) ΕΕ L 306 της 7.12.2000.

(2) ΕΕ L 2 της 5.1.2001.